Úradný vestník L 072 , 14/03/2001 S. 0006 - 0007



Nariadenie Komisie (ES) č. 495/2001 z 13. marca 2001, ktorým sa mení a dopĺňa príloha k nariadeniu Rady (EHS) č. 3508/92 ustanovujúcemu integrovaný administratívny a kontrolný systém pre určité programy pomoci spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3508/92 z 27. novembra 1992, ktorým sa stanovuje integrovaný administratívny a kontrolný systém pre určité programy pomoci spoločenstva [1], naposledy zmenené a doplnené nariadením (ES) č. 1593/2000 [2], najmä na jeho článok 9a (1), tretí pododsek, keďže: (1) Podľa článku 9a nariadenia (EHS) č. 3508/92 členské štáty musia zabezpečiť, aby všetky opatrenia, ktoré nie sú uvedené v článku 1, ale vymenované v prílohe k tomu nariadeniu, ako v prípade ľanu a konope, boli kompatibilné s integrovaným administratívnym a kontrolným systémom. (2) Podľa nariadenia Rady (ES) č. 1672/2000 z 27. júla 2000, ktorým sa mení a dopĺňa nariadenie (ES) č. 1251/1999 stanovujúce podporný systém pre pestovateľov niektorých poľnohospodárskych plodín vrátane ľanu a konope pestovaných na vlákno [3], priame platby na ľan a konope boli zahrnuté do podporného systému pre výrobcov určitých poľnohospodárskych plodín, ktoré sú priamo riadené integrovaným administratívnym a kontrolným systémom. (3) Odkaz na ľan a konope v prílohe k nariadeniu (EHS) č. 3508/92 je preto zastaraný. Príloha sa musí podľa toho zmeniť a doplniť. (4) Opatrenia uvedené v tomto nariadení sú v súlade so stanoviskom výboru EPUZF, PRIJALA TOTO NARIADENIE: Článok 1 Príloha k nariadeniu (EHS) č. 3508/92 sa nahrádza prílohou k tomuto nariadeniu. Článok 2 Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. marca 2001 Za Komisiu Franz Fischler člen Komisie [1] Ú. v. ES L 355, 5.12.1992, s. 1. [2] Ú. v. ES L 182, 21.7.2002, s. 4. [3] Ú. v. ES L 193, 29.7.2000, s. 13. -------------------------------------------------- PRÍLOHA " PRÍLOHA Sektor | Právny základ | Poznámky | sušené hrozno | článok 7 (1) nariadenie (ES) č. 2201/96 | pomoc súvisiaca s plochou | tabak | článok 3 nariadenie (EHS) č. 2075/92 | výrobná pomoc | chmeľ | článok 12 nariadenie (EHS) č. 1696/71 | pomoc súvisiaca s plochou | nariadenie (ES) č. 1098/98 | platby za dočasné nevyužívanie a vyklčovanie | agroenvironment | hlava II, kapitola VI (články 22 až 24) a článok 55 (3) nariadenie (ES) č. 1257/1999 | pomoc súvisiaca s plochou | lesníctvo | článok 31 a článok 55 (3) nariadenie (ES) č. 1257/1999 | pomoc súvisiaca s plochou | znevýhodnené oblasti a oblasti s environmentálnymi obmedzeniami | hlava II, kapitola V (články 13 až 21) a článok 55 (3) nariadenie (ES) č. 1257/1999 | pomoc súvisiaca s plochou | olivový olej | článok 5 (1) nariadenie č. 136/66/EHS | výrobná pomoc | bavlna | článok 8 nariadenie (ES) č. 1554/95 | výrobná pomoc | sušené krmoviny | články 10 a 11 nariadenie (ES) č. 603/95 | výrobná pomoc | citrusy na spracovanie | článok 1 nariadenie (ES) č. 2202/96 | výrobná pomoc | rajčiny na spracovanie | článok 2 nariadenie (ES) č. 2201/96 | výrobná pomoc | víno | články 11 až 15 nariadenie (ES) č. 1493/1999 | pomoc na reštrukturalizáciu a konverziu vinohradov | " --------------------------------------------------